Un cop més Agramunt va adherir-se a la Setmana de la Mobilitat Sostenible i Segura. Per aquest motiu el passat 27 de setembre es van organitzar un seguit d’activitats per sensibilitzar la població i aconseguir així reduir l’ús del cotxe particular. La plaça Fondandana va ser l’escenari escollit on es va habilitar un circuit per a bicicletes i patins on els més petits van treballar la mobilitat amb un transport més sostenible, segur i saludable.